**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**Α1.**

Θεματικοί άξονες:

* Η διαχρονική υποτίμηση της γυναίκας από τους διανοούμενους
* Η βίαιη αντιμετώπιση των γυναικών ως αποτέλεσμα της αντίληψης περί κατωτερότητάς τους
* Η αντίφαση μεταξύ θεσμοθετημένης προστασίας της γυναίκας και των φαινομένων βίας εις βάρος τους.

**Β2.**

**Προφανώς**: (επι)βεβαίωση, βεβαιότητα, έμφαση. Επιβεβαιώνει / επαληθεύει εμφατικά το γεγονός ότι άντρες και γυναίκες διαφέρουν

**όμως**: αντίθεση. Αντιπαραθέτει την έμφυλη στην ανθρώπινη ταυτότητα

**δηλαδή**: επεξήγηση. Διευκρινίζει, επεξηγεί τι σημαίνει ο όρος «ανθρώπινη ταυτότητα»

**επειδή**: αιτιολόγηση. Αιτιολογεί γιατί οι γυναίκες υφίστανται βία λόγω του φύλου τους

**ώστε**: συμπέρασμα / αποτέλεσμα. Δηλώνει πού οδηγεί ο δημόσιος διάλογος περί ταυτοτήτων.

**Β3. α)**

1. α' πληθυντικό πρόσωπο (αναλογιζόμαστε, συμπονούμε, προσπαθούμε...): ο συγγραφέας ενσωματώνει / εντάσσει τον εαυτό του στο σύνολο, δημιουργώντας γέφυρα επικοινωνίας με τον δέκτη, για να τονίσει το αίσθημα συλλογικής ευθύνης απέναντι στις αδικίες σε βάρος των γυναικών
2. χρήση υποτακτικής έγκλισης (να αναλογιζόμαστε, να συμπονούμε...): φανερώνει την επιθυμία, προσδοκία, παρότρυνση του συγγραφέα να αναλογιστούμε την ευθύνη όλων μας για τη θέση των γυναικών στη σύγχρονη εποχή.

Επιπροσθέτως, μπορούν να αναφερθούν και στα εξής:

* α' ενικό ρηματικό πρόσωπο (Ξέρω)
* αντίθεση (Σήμερα, όμως...)
* υπερβολή (από καταβολής κόσμου)
* αξιολογικό επίθετο υπερθετικού βαθμού (τη μεγαλύτερη)
* ομοιοτέλευτο (αναλογιζόμαστε, οραματιζόμαστε)
* λέξεις συναισθηματικά φορτισμένες (ενοχή, δικαιοσύνη)

**β)**

Μέρη αντίθεσης: «κλασικός» φεμινισμός vsνεοφεμινισμός

Η Μπελίντα Κανόν επιδιώκει να «φωτίσει», διασαφηνίσει τις δύο έννοιες αντιπαραβάλλοντας και συγκρίνοντας το περιεχόμενό τους, ώστε να αναδειχθούν οι μεταξύ τους διαφορές.

**Δ.**

**Περιεχόμενο** (αναμένουμε οι μαθητές / μαθήτριες να υποστηρίξουν την άποψή τους αξιοποιώντας δημιουργικά και τα κείμενα αναφοράς)

**α)**

* βία (κακοποίηση, βιασμοί, γυναικοκτονίες...)
* στέρηση του δικαιώματος της μόρφωσης
* συγκεκριμένος / προκαθορισμένος επαγγελματικός προσανατολισμός
* χαμηλότερες αμοιβές στην εργασία
* περιορισμένη εκπροσώπηση σε θεσμικά όργανα, διοικητικές θέσεις και θέσεις εργασίας κ.ά.

**β)**

* αποδοκιμασία στερεοτύπων, προκαταλήψεων
* σεβασμός, ανεκτικότητα, αποδοχή του διαφορετικού, του Άλλου
* ανάληψη υπεύθυνων, ισότιμων ρόλων στο πλαίσιο της οικογένειας
* έμπρακτη εφαρμογή της αξιοκρατίας και της ισότιμης αντιμετώπισης των φύλων στον εργασιακό, κοινωνικό, επιστημονικό, πολιτικό χώρο κ.ά.
* δημόσιες παρεμβάσεις, ανάληψη πρωτοβουλιών, καταγγελία φαινομένων παραβίασης δικαιωμάτων
* συμμετοχή σε κινήματα, ακτιβιστικές δράσεις σχετικές με τα δικαιώματα των γυναικών κ.ά.

**Οργάνωση**

Αναμένονται χαρακτηριστικά του κειμενικού είδους: προσφώνηση, αποφώνηση, ύφος σοβαρό με στοιχεία προφορικότητας.